b'\n_START_ARTICLE_\nZveza pionirjev Jugoslavije\n_START_PARAGRAPH_\nZveza pionirjev Jugoslavije (neuradno Titovi pionirji; kratica: ZPJ) je bila organizacija, ki je vklju\xc4\x8devala vse osnovno\xc5\xa1olske otroke v Socialisti\xc4\x8dni federativni republiki Jugoslaviji (SFRJ). _NEWLINE_Leta 1942 je v Biha\xc4\x87u na I. kongresu Zdru\xc5\xbeene zveze protifa\xc5\xa1isti\xc4\x8dne mladine Jugoslavije (USAOJ) ustanovljena tudi Zveza pionirjev Jugoslavije. Opredeljena je bila kot vzgojno \xe2\x80\x93 zabavna, patriotska, izven \xc5\xa1olska organizacija. Njen smoter je bil, vzgajati mladino ob sodelovanju odraslih na tradicijah NOB v zavedne dr\xc5\xbeavljane SFLRJ, je med drugim zapisano v njenem statutu. Zdru\xc5\xbeevala pa je osnovno\xc5\xa1olsko mladino._NEWLINE_Imeli so lastne uniforme; \xc4\x8drne \xc4\x8devlje, modre hla\xc4\x8de (deklice modra krila), belo srajco, rde\xc4\x8do rutico za vratom in voja\xc5\xa1ko kapo, imenovano \xc2\xbbtitovka\xc2\xab. Uporabljali so voja\xc5\xa1ki pozdrav - salutiranje s stisnjeno pestjo. \xc4\x8ceprav je bil sprejem med pionirje del  \xc5\xa1olskega programa in zato pravzaprav obvezen, je \xc4\x8dlanstvo v Zvezi pionirjev pomenilo \xc4\x8dast. _NEWLINE_Zadnja generacija otrok, ki je bila v Jugoslaviji pred razpadom komunisti\xc4\x8dnega sistema vklju\xc4\x8dena v pionirsko organizacijo, je krenila v \xc5\xa1olo \xc5\xa1olskega leta 1989/1990._NEWLINE_Zveza pionirjev Slovenije (ZPS) je bila ustanovljena 1947. leta.'